Aluonos hidrografinis draustinis
Aluonos hidrografinis draustinis – valstybinis hidrografinis draustinis vidurio Lietuvoje, Kėdainių (Josvainių seniūnija) ir Kauno (Babtų seniūnija) rajonuose. Yra Aluonos (Nevėžio intakas) vidurupio ir žemupio slėnyje. Prasideda ~1 km į pietus nuo Skaistgirių, baigiasi likus mažiau nei 1 km iki upės žiočių. Taip pat apima Bajėnų miško pietinį pakraštį, Aluonos intako Kriaušupio žemupį. Draustinis įkurtas 1992 m. Jame saugomas gilaus slėnio su raiškiomis erozinėmis formomis vidutiniškai vingiuotas Aluonos žemupys ir vidurupis. Draustinis užima 180 ha plotą, iš kurio 72 ha yra Kėdainių rajone. Draustinis lengvai pasiekiamas – jį kerta kelias  229  Aristava–Kėdainiai–Cinkiškiai 